Ciwananê şingalijan vera Komployê 15ê Sibate yê vera  Rayberê Şarê Kurdî Abdullah Ocalanî merkezê bajarî de stand akerd. Leşkeranê artêşa Iraqî bi çuyeyan hêrişê standî kerd.
Leşkeranê ke bi hîşyarkerdişî hêriş kerd, dest na bi desan kitaban ser o ke mîyanê înan de kitabê Abdullah Ocalanî zî estê. Rojnamegeranê ke waşt serebûtî biancê ê zî ameyî derbkerdene û makînayê înan ameyî şiknayene. Leşkeran dest na malzemeyê teknîkî yê rojnamegeran zî ser.
